## Κινηματογράφος. Η έβδομη τέχνη

Ο κινηματογράφος ή αλλιώς σινεμά αποτελεί σήμερα την αποκαλούμενη και έβδομη τέχνη, δίπλα στη γλυπτική, τη ζωγραφική, το χορό, την αρχιτεκτονική, τη μουσική και τη λογοτεχνία. Αρχικά εμφανίστηκε περισσότερο ως μια νέα τεχνική καταγραφής της κίνησης και οπτικοποίησής της, όπως δηλώνει και ο ίδιος ο όρος (κινηματογράφος = κίνηση + γραφή)...

Μάθετε περισσότερα για την τέχνη του κινηματογράφου και την ιστορία του από τη Βικιπαίδεια.

* * *

Ο Κινηματογράφος, φορητή κινηματογραφική μηχανή λήψης, εκτύπωσης και προβολής του φιλμ, εφευρέθηκε από τους Auguste και Louis Lumière στα τέλη του 19ου αιώνα. Αναζητήστε πληροφορίες για τον Κινηματογράφο Lumière και τους εφευρέτες του στους παρακάτω συνδέσμους:

Ινστιτούτο Lumière
Βικιπαίδεια. Ογκύστ και Λουί Λυμιέρ

Στις 28 Δεκεμβρίου 1895 οι αδελφοί Lumière έκαναν την πρώτη δημόσια προβολή δέκα ταινιών μικρού μήκους. Δείτε δύο από τις ταινίες της πρώτης εκείνης προβολής: Η έξοδος από το εργοστάσιο Lumière στη Lyon & Το γεύμα του μωρού [πηγή: Ινστιτούτο Lumière].

* * *

Είχαν προηγηθεί, όμως, άλλοι που πειραματίστηκαν με την τέχνη της κινούμενης εικόνας. Στον παρακάτω σύνδεσμο αναζητήστε πληροφορίες και εικόνες για το πραξινοσκόπιο, το ζωοτρόπιο, το φωτογραφικό περίστροφο και το κινητοσκόπιο:

Ταινιοθήκη της Ελλάδος – Μουσείο Κινηματογράφου

* * *

Στην Ελλάδα η πρώτη κινηματογραφική λήψη έγινε από τους αδελφούς Μανάκη, όταν γύρισαν τις Υφάντρες (1905), ένα φιλμ λίγων δευτερολέπτων, όπου αποτυπώνονται οι καθημερινές ασχολίες της οικογένειάς τους στην Ήπειρο, ιδίως η επεξεργασία του μάλλινου νήματος. Η πρώτη, όμως, ελληνική ταινία μυθοπλασίας είναι η βουβή Γκόλφω του Κώστα Μπαχατόρη, που γυρίστηκε το 1914. Πληροφορίες για αυτήν, αλλά και για άλλες ταινίες του ελληνικού κινηματογράφου μπορείτε να αναζητήσετε στους ακόλουθους συνδέσμους:

Ταινιοθήκη της Ελλάδος
Ελληνικό Κέντρο Κινηματογράφου

Με την ιστορία του ελληνικού κινηματογράφου ασχολείται και η τηλεοπτική εκπομπή «Σαν παλιά φωτογραφία. Ελληνικός κινηματογράφος» από το Ψηφιακό Αρχείο της ΕΡΤ. Άνθρωποι του χώρου μιλούν για τις πρώτες ταινίες και τις πρωτόγονες συνθήκες κινηματογράφησης, αλλά και για τη μετέπειτα άνθιση του ελληνικού κινηματογράφου.